CELEX: 22012D0267
Language: ro
Date: 2012-04-26 00:00:00
Title: 2012/267/UE: Decizia nr. 2/2012 a Comitetului ambasadorilor ACP-UE din 26 aprilie 2012 privind încetarea mandatului directorului adjunct al Centrului pentru Dezvoltarea Întreprinderii (CDI)

22.5.2012   
            
            
               RO
            
            
               Jurnalul Oficial al Uniunii Europene
            
            
               L 131/10
            
         DECIZIA NR. 2/2012 A COMITETULUI AMBASADORILOR ACP-UE
   din 26 aprilie 2012
   privind încetarea mandatului directorului adjunct al Centrului pentru Dezvoltarea Întreprinderii (CDI)
   (2012/267/UE)
   COMITETUL AMBASADORILOR ACP-UE,
   având în vedere Acordul de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat pentru prima dată la Luxemburg la 25 iunie 2005 (2) și pentru a doua oară la Ouagadougou la 22 iunie 2010 (3), în special articolul 2 alineatul (6) din anexa III,
   având în vedere Decizia nr. 8/2005 a Comitetului ambasadorilor ACP-CE din 20 iulie 2005 privind statutul și regulamentul de procedură ale Centrului pentru Dezvoltarea Întreprinderii (CDI) (4), în special articolul 7 alineatul (6),
   întrucât:
   
               (1)
            
            
               Dr. Jyoti JEETUN a fost numită director adjunct al CDI începând cu 1 septembrie 2010 prin Decizia nr. 4/2010 a Comitetului ambasadorilor ACP-UE (5), fără a aduce atingere deciziilor ulterioare pe care comitetul le poate adopta în exercitarea prerogativelor sale.
            
         
               (2)
            
            
               În cadrul unei reuniuni speciale desfășurate la 27 septembrie 2011, Comitetul executiv al CDI a recomandat în unanimitate încetarea serviciilor atât ale directorului, cât și ale directorului adjunct,
            
         DECIDE:
   Articolul 1
   Mandatul dr. Jyoti JEETUN în calitate de director adjunct al CDI încetează începând cu data de 10 august 2012.
   Articolul 2
   Cu efect imediat, Comitetul executiv al CDI este mandatat să ia măsurile adecvate pentru a asigura conducerea corespunzătoare a centrului până la numirea unui nou director adjunct.
   
      Adoptată la Bruxelles, 26 aprilie 2012.
      
         
            Pentru Comitetul ambasadorilor ACP-UE
         
         
            Președintele
         
         Shirley SKERRITT-ANDREW
      
   
   
      (1)  JO L 317, 15.12.2000, p. 3.
   
      (2)  Acord de modificare a Acordului de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27).
   
      (3)  Acord de modificare pentru a doua oară a Acordului de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3).
   
      (4)  JO L 66, 8.3.2006, p. 16.
   
      (5)  JO L 145, 11.6.2010, p. 18.